רייצ'ל מקאדמס

רייצ'ל אן מקאדמס (באנגלית: Rachel Anne McAdams; נולדה ב-17 בנובמבר 1978) היא שחקנית קנדית.
מקאדמס זכתה לפריצה הגדולה שלה לאחר שגילמה את רג'ינה ג'ורג' בסרט הקאלט "ילדות רעות" (2004). היא ידועה גם מתפקידים רבים בסרטי קולנוע כמו "חתיכה בהפתעה" (2002), "היומן" (2004), "לדפוק חתונה" (2005), "טיסת לילה" (2005), "אשתו של הנוסע בזמן" (2009), "שרלוק הולמס" (2009), "לא תשכח" (2012), "דוקטור סטריינג'" (2016) ועוד רבים. היא קיבלה מועמדות לפרס אוסקר לשחקנית המשנה הטובה ביותר לשנת 2015 על תפקידה בתור העיתונאית סשה פייפר  בסרט "ספוטלייט". בשנת 2026, קיבלה כוכב על שמה בשדרת הכוכבים של הוליווד.

ביוגרפיה
מקאדמס נולדה בלונדון, אונטריו שבקנדה, למשפחה נוצרית-פרוטסטנטית ממוצא בריטי. הוריה הם סנדרה (לבית גייל) ולאנס מקאדמס. גדלה בסיינט תומאס, אונטריו, כבכורה לאחות ולאח צעירים. בצעירותה החליקה על קרח והשתתפה בתחרויות רבות.

בגיל 13, שהתה בקייטנת קיץ לתיאטרון, שארכה כשנה. היא כיכבה בסרט סטודנטים בשם "I Live in a Little Town", ולמדה תיאטרון באוניברסיטת יורק שבטורונטו.

קריירה
ממוזער|מקאדמס, 2007
בשנת 2002 מקאדמס הופיעה בתפקיד ראשי בסרט "חתיכה בהפתעה", אך הצלחתה הגיעה כששיחקה בסרט "ילדות רעות" משנת 2004 לצידה של לינדזי לוהן. בזמן ליהוקה היא הייתה בת 23 כששיחקה את רג'ינה ג'ורג'. קודם לכן השתתפה בעונה הראשונה של תוכנית הטלוויזיה הקנדית "Slings and Arrows" אך עזבה ולא המשיכה לעונה השנייה, עם הפרסום לו זכתה לאחר משחקה ב"ילדות רעות".
באותה השנה שיחקה בסרט "היומן" (2004). בסרט זה היא הכירה את בן זוגה לשעבר ראיין גוסלינג, שגם הוא בא מקנדה. היא משחקת נערה עשירה ואריסטוקרטית, שפוגשת ומתאהבת בבחור ממעמד נמוך, שאותו משחק גוסלינג, ונאסר עליה לקיים איתו מערכת יחסים.

בשנת 2005 שיחקה לצד אוון וילסון בסרט הקומדיה "לדפוק חתונה", בקומדיה "עד שהמשפחה תפריד בינינו" ובמותחן "טיסת לילה".

ב-2006, הצטלמה מקאדמס לסרט "Married Life" שיצא ב-2008.

בינואר 2008 היא החלה להצטלם לסרט "State of Play" שיצא ב-2009.

אף על-פי שהופיעה בכמה סרטים בעירום, סירבה מקאדמס במפתיע לקחת חלק בצילומי עירום לשער המגזין "Vanity Fair" לצד השחקניות סקרלט ג'והנסון וקירה נייטלי שלבסוף הצטלמו בעירום לצד המנהל האמנותי טום פורד במקום מקדאמס.

ב-2007 הצטלמה לסרט "אשתו של הנוסע בזמן" (במקור: The Time Traveler's Wife), הסרט יצא בשנת 2009. הסרט מבוסס על ספר בעל אותו שם.

ב-2009 שיחקה בתפקיד "איירין אדלר" בסרט "שרלוק הולמס". בשנת 2011 שיחקה בסרט ההמשך "שרלוק הולמס: משחק הצללים".

באוגוסט 2013 יצא סרטה "כל הזמן שבעולם" שם היא משחקת לצד דונל גליסון וביל ניי. הסרט מגולל את סיפורו של בחור שיש לגברים במשפחתו את היכולת לחזור בזמן. זואי דשנל הייתה אמורה לשחק במקום מקאדמס, אבל קצת לפני תחילת הצילומים התחרטה. מקאדמס שיחקה בעבר בסרטים שדיברו על מסע בזמן, אולם בריאיון אמרה שתפקידה בסרט היה שונה בתכלית ממה שעשתה לפני כן.

בשנת 2015 הצטרפה לעונה השנייה של הסדרה "בלש אמיתי" לצד קולין פארל. בנוסף שיחקה לצד ג'יימס פרנקו בסרט הדרמה "הכל יהיה בסדר" בתפקיד אם שמאבדת את בנה בתאונת דרכים.

בינואר 2016 היא קיבלה מועמדות לפרס אוסקר לשחקנית המשנה הטובה ביותר על תפקידה בתור כתבת "הבוסטון גלוב" סשה פייפר בסרט הדרמה "ספוטלייט" שביים וכתב טום מקארתי. עוד בשנת 2016 שיחקה מקאדמס בסרט גיבורי-על מבית מארוול קומיקס, "דוקטור סטריינג'" לצידם של בנדיקט קמברבאץ', צ'ואיטל אג'יופור וטילדה סווינטון.

בשנת 2020 כיכבה לצד ויל פרל בסרט הקומדיה המוזיקלי "תחרות הזמר של האירוויזיון: סיפורה של Fire Saga" מבית נטפליקס.

פרסים והישגים
למקדאמס היו חמש מועמדויות ושלוש זכיות בפרסי הקולנוע של MTV, היא גברה על מועמדות כמו ביונסה נואלס, ג'סיקה אלבה וג'סיקה סימפסון.

בנוסף, היא הייתה מועמדת לפרס ג'יני על התפקיד בסרט "Perfect Pie" וגם לאוסקר הבריטי כתגלית השנה.

מקאדמס דורגה במקום ה-14 ברשימת 100 האנשים החמים של שנת 2005" של המגזין מקסים. ודורגה במקום ה-17 שנה לאחר מכן. בדצמבר 2005 היא דורגה במקום הראשון ברשימת "20 הנשים הסקסיות" בתוכנית הטלוויזיה הקנדית "MuchMusic". בנוסף היא דורגה במקום ה-10 ברשימת "100 הנשים הסקסיות ביותר בעולם".

 חיים אישיים 
בשנים 2005–2007 מקאדמס יצאה עם השחקן ראיין גוסלינג ששיחק לצידה בתפקיד רומנטי למדי בסרט "היומן". הם חזרו להיות ביחד לתקופה קצרה במהלך 2008. במאי הסרט ניק קסאווטס סיפר כי היה המום כי השניים מנהלים מערכת יחסים, משום ששנאו אחד את השנייה בצילומי הסרט. בשנים 2010–2013, מקאדמס הייתה במערכת יחסים עם השחקן הוולשי מייקל שין.

בשנת 2016, מקאדמס החלה לצאת עם התסריטאי האמריקאי ג'יימי לינדן. באפריל 2018, היא ילדה את בנם הראשון. בתחילת שנת 2021 הביאה לעולם את בנה השני.

מקאדמס היא אקטיביסטית ובין השאר פעילה גם בנושאי איכות הסביבה, כשבשנים 2007–2011 אף הפעילה אתר אינטרנט עם שני חברים (GreenIsSexy.org) שתמך בנושאים ירוקים.

פילמוגרפיה
 קולנוע 
 שנה סרט תפקיד הערות 2002 קוראים לי טנינו סאלי גרפילד Perfect Pie פאטסי גריידי הצעירה חתיכה בהפתעה ג'סיקה ספנסר 2004 ילדות רעות רג'ינה ג'ורג' היומן אליסון "אלי" המילטון 2005 לדפוק חתונה קלייר קלירי טיסת לילה ליסה רייזרט עד שהמשפחה תפריד בינינו איימי סטון 2007 חיי נישואין קאי נסביט 2008 בני מזל קולי דאן2009 שם המשחק דלה פריי אשתו של הנוסע בזמן קלייר אבשיר שרלוק הולמס איירין אדלר 2010 קשה על הבוקר בקי פולר 2011 חצות בפריס אינזשרלוק הולמס: משחק הצלליםאיירין אדלר 2012לא תשכח פייג' קולינסתשוקהכריסטין סטנפורדאל הפלאג'יין2013כל הזמן שבעולםמרי2014איש מבוקש מאוד (אנ')אנאבל ריכטר2015הכל יהיה בסדרשרההנסיך הקטןאמה של הילדהדיבובאלוהה טרייסי וודסיידללא כפפותמורין הופספוטלייט סשה פייפר 2016דוקטור סטריינג'כריסטין פאלמר2017שאהבה נפשיאסתי קופרמן2018לילה בטירוףאנני דייוויס2020תחרות הזמר של האירוויזיון: סיפורה של Fire Sagaסיגריט אריקסדוטיר 2022דוקטור סטריינג' בממדי הטירוףכריסטין פאלמר 2023אלוהים, אתה שם? זאת אני, מרגרטברברה סיימוןזוכת פרס אגודת מבקרי הקולנוע של סן דייגו לשחקנית המשנה הטובה ביותר (2023)מועמדת לפרס גות'הם לשחקן/ית המשנה הטוב/ה ביותר (2023)2026הצילולינדה לידל

 טלוויזיה 
+שנהסדרהתפקידהערות2001ג'ט ג'קסון המופלאהאנה גרנטפרק: "Food for Thought"2002ארץ: הקונפליקט האחרוןכריסטין ביקוולפרק: "Atavus High"Guilt by Associationדניאלה מייסוןסרט טלוויזיה של Court TV2003–2005Slings & Arrowsקייט מק'נאב7 פרקים2015בלש אמיתיהבלשית אנטיגונה "אני" בזרידסתפקיד ראשי (עונה 2); 8 פרקים2021מה אם...?כריסטין פאלמרדיבוב; פרק: "What If... Doctor Strange Lost His Heart Instead of His Hands?"

 פרסים ומועמדויות 
שנהפרסקטגוריהפרויקטתוצאהמקור2003פרס ג'ינישחקנית בתפקיד משנהPerfect Pie2005פרס סטלייטשחקנית המשנה הטובה ביותר - מחזמר או קומדיהעד שהמשפחה תפריד בינינו2006פרס באפט"א לקולנועפרס הכוכב העולהפרס סטלייטהשחקנית הטובה ביותרטיסת לילה2010פרס סאטורןשחקנית המשנה הטובה ביותרשרלוק הולמס2011פרס סטלייטשחקנית המשנה הטובה ביותרחצות בפריס2012פרס גילדת שחקני המסךהביצוע הטוב ביותר של צוות שחקנים בסרט קולנועחצות בפריס2015פרס גות'הםפרס מיוחד של חבר השופטים - הופעת אנסמבלספוטלייט2016פרס איגוד מבקרי הקולנוע האמריקאישחקנית המשנה הטובה ביותרספוטלייטפרס בחירת מבקרי הטלוויזיההשחקנית הטובה ביותר בסרט טלוויזיה או מיני-סדרהבלש אמיתיפרס גילדת שחקני המסךההופעה הטובה ביותר של שחקנית בתפקיד משנהספוטלייטהביצוע הטוב ביותר של צוות שחקנים בסרט קולנועפרס סטלייטשחקנית המשנה הטובה ביותרספוטלייטהאנסמבל הטוב ביותר - סרט קולנועספוטלייטפרס אינדפנדנט ספיריטפרס רוברט אלטמןספוטלייטפרס אוסקרשחקנית המשנה הטובה ביותרספוטלייט2019פרס איגוד מבקרי הקולנוע האמריקאיהשחקנית הטובה ביותר בקומדיהלילה בטירוף2023פרס גות'הםההופעה הטובה ביותר בתפקיד משנהאלוהים, אתה שם? זאת אני, מרגרט2024פרס טוניההופעה הטובה ביותר של שחקנית ראשית במחזהMary Jane

 קישורים חיצוניים 






הערות שוליים

קטגוריה:שחקניות קולנוע וטלוויזיה קנדיות
קטגוריה:שחקניות תיאטרון קנדיות
קטגוריה:שדרת התהילה של קנדה
קטגוריה:פעילות איכות הסביבה קנדיות
קטגוריה:בלוגריות קנדיות
קטגוריה:זוכי פרס גות'הם: שחקנים
קטגוריה:זוכי פרס בחירת הנוער
קטגוריה:בוגרות אוניברסיטת יורק
קטגוריה:בוגרי אוניברסיטת יורק
קטגוריה:קנדים ממוצא אנגלי
קטגוריה:קנדים ממוצא ולשי
קטגוריה:קנדים ממוצא סקוטי
קטגוריה:שחקנים ביקום הקולנועי של מארוול
קטגוריה:קנדיות שנולדו ב-1978
קטגוריה:קנדים שנולדו ב-1978